हमारे समय के, समकालीन हिन्दी कविता के महत्वपूर्ण कवि जितेन्द्र श्रीवास्तव को भी कलकत्ता अपनी ओर खींचता है । ‘जरूर जाऊँगा कलकत्ता’ शीर्षक कविता पर कवि जितेन्द्र श्रीवास्तव को ‘भारत भूषण अग्रवाल’ पुरस्कार मिला है। गालिब की प्रसिद्ध कलकत्ता यात्रा को केंद्र में रखकर यह कविता लिखी गई है । इस ऐतिहासिक कविता में यह ध्वनित होता है कि अंग्रेजों का उपनिवेश होने के बाद भी सबसे पहले नवजागरण की शुरुआत यहीं हुई थी। ‘हिन्दी कविता के मस्तक’ और ‘रेख्ते का उस्ताद’ मिर्ज़ा गालिब पहली बार यहीं से अपने ज़ेहन में आधुनिकता लेकर लौटे थे। एक कवि-शायर ‘ईमान, कुफ्र, धर्म, विधर्म’ नहीं बल्कि एक नयी रोशनी की खोज करता है। इस नयी रोशनी की खोज में गालिब भी कलकत्ता आए थे और कवि जितेन्द्र श्रीवास्तव भी आते हैं । इस कविता में इस सत्य का भी उद्घाटन हुआ है कि –